Petrumajärvi

Petruma on järvi Heinävedellä Pohjois-Karjalassa Petruman kylässä. Se on suosittu kalastus- ja retkeilyjärvi.

Järven pinta-ala on 11,02 neliökilometriä. Järvellä on kartan mukaan noin 20 saarta, joista suurimmat ovat Suurisaari ja Haaposaari. Järvi on luodattu ja siitä on julkaistu syvyyskartat. Järven syvin kohta on 31,6 ja se sijaitsee järven pohjoisosassa. Toinen noin 30 metriä syvä kohta sijaitsee järven kaakkoisosassa Mustalahdessa. Järven rantaviivan pituus on 44,6 kilometriä. Rannat ovat pääosin metsämaata, mutta järven lounaisrannoilla on myös peltoja.

Petruma sijaitsee Vuoksen vesistössä (vesistöaluetunnus 04) Haukiveden–Kallaveden alueen (04.2) Kallaveden alaosan alueella (04.27), jonka Petrumajoen valuma-alueeseen (04.277) se kuuluu. Järven vedenpinnankorkeus on 89,4 mpy. Petruma laskee sen lounaispäästä lähtevää Petrumanjokea pitkin Kermajärveen, joka laskee Kerman, Vihovuonteen ja Pilpan koskien kautta Saimaan Haukiveteen. Petruman ja Kermajärven välinen pudotus on 9,3 metriä.

Lähteet 

Heinäveden järvet
Heinäveden reitti